CELEX: E2012P0006
Language: fi
Date: 2012-06-19 00:00:00
Title: EFTAn valvontaviranomaisen 19. kesäkuuta 2012 Norjan kuningaskuntaa vastaan nostama kanne (Asia E-6/12)

22.11.2012   
            
            
               FI
            
            
               Euroopan unionin virallinen lehti
            
            
               C 360/6
            
         EFTAn valvontaviranomaisen 19. kesäkuuta 2012 Norjan kuningaskuntaa vastaan nostama kanne
   (Asia E-6/12)
   2012/C 360/05
   EFTAn valvontaviranomainen, Rue Belliard 35, 1040 Bryssel, Belgium asiamiehinään Xavier Lewis ja Fiona M. Cloarec, on nostanut 19. kesäkuuta 2012 EFTAn tuomioistuimessa kanteen Norjan kuningaskuntaa vastaan.
   EFTAn valvontaviranomainen on pyytänyt EFTAn tuomioistuinta toteamaan, että
   
               1.
            
            
               pitämällä voimassa hallinnollista käytäntöä olla arvioimatta, onko toisen vanhempansa kanssa Norjan ulkopuolella asuva lapsi pääasiassa riippuvainen vanhemmasta, joka asuu Norjassa ja on eronnut toisesta vanhemmasta, Norjan kuningaskunta rikkoo Euroopan talousalueesta tehdyn sopimuksen liitteessä VI olevassa 1 kohdassa tarkoitetun säädöksen (sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annettu neuvoston asetus (ETY) N:o 1408/71, sellaisena kuin se on muutettuna) sellaisena kuin se on mukautettuna ETA-sopimukseen sopimuksen 1 pöytäkirjalla, 1 artiklan f alakohdan i alakohdan toista lausetta yhdessä 76 artiklan kanssa.
            
         
               2.
            
            
               Norjan kuningaskunta maksaa oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Asetuksen (ETY) N:o 1408/71 7 luvussa säädetään perhe-etuuksien myöntämisen koordinoimisesta rajatylittävissä tapauksissa.
            
         
               —
            
            
               Asetuksen (ETY) N:o 1408/71 1 artiklan f alakohdan i alakohdan mukaan ””perheenjäsenellä” tarkoitetaan henkilöä, joka määritellään tai tunnustetaan perheenjäseneksi tai osoitetaan talouteen kuuluvaksi jäseneksi lainsäädännössä, jonka perusteella etuudet annetaan (…); kuitenkin jos sanotussa lainsäädännössä perheenjäseneksi tai talouteen kuuluvaksi henkilöksi katsotaan vain henkilö, joka asuu samassa taloudessa kuin palkattu työntekijä tai itsenäinen ammatinharjoittaja tai opiskelija, tämä edellytys katsotaan täytetyksi, jos se, jonka etua asia koskee, on pääasiallisesti riippuvainen tästä henkilöstä. (...)”.
            
         
               —
            
            
               EFTAn valvontaviranomainen esittää, että asetuksen (ETY) N:o 1408/71 4 artiklan 1 kohdan h alakohdan nojalla perhe-etuudet ovat etuuksia, joiden on tarkoitus antaa toiselle vanhemmista mahdollisuus omistautua pikkulapsen kasvattamiselle, ja ne on suunniteltu palkkioksi lapsen hoidosta, korvaamaan lapsen hoidosta ja kasvatuksesta aiheutuneita muita kuluja ja tarpeen vaatiessa keventämään taloudellista rasitusta, joka on aiheutunut siitä, että on luovuttu ansiotyöstä saatavasta tulosta.
            
         
               —
            
            
               EFTAn valvontaviranomainen väittää, että asetuksen (ETY) N:o 1408/71 73 ja 74 artiklan tarkoituksena on taata, että työntekijöiden toisessa ETA-valtiossa asuvat perheenjäsenet saavat sellaisia perhe-etuuksia, joista säädetään sen valtion sovellettavassa lainsäädännössä, jonka etuuksien piiriin työntekijä kuuluu.
            
         
               —
            
            
               EFTAn, valvontaviranomainen esittää, että hallinnollinen käytäntö, jonka mukaan rajatylittävissä tapauksissa Norjan viranomaiset (eli Norjan työllisyys- ja sosiaalivirasto, NAV) arvioivat, onko Norjassa työskentelevän vanhemman säännöllinen asuinpaikka perheensä kanssa toisessa ETA-valtiossa sellaisina jaksoina, jolloin hän ei työskentele Norjassa, eivätkä arvioi, onko lapsi ”pääasiallisesti riippuvainen” Norjassa työskentelevästä vanhemmasta, on vastoin asetuksen (ETY) N:o 1408/71 1 artiklan f alakohdan i alakohdan toista lausetta yhdessä 76 artiklan kanssa.